英文凸字

英文凸字係指喺英語世界用來寫英文嘅凸字。

因為單一嘅凸字單位可以表示嘅字數有限，唔同用途往往要用唔同嘅凸字，唔同嘅國家用嘅凸字都會有啲唔同。為咗解決呢啲問題，負責北美凸字標準嘅 Braille Authority of North America喺1991年研究統一各種英文凸字嘅可行性，1993年 International Council on English Braille決定做。完成咗嘅呢個目前最新嘅標準叫做統一英文點字，由 ICEB 維護，喺一般嘅情況下除咗音樂之外用可以同一標準嘅凸字寫英文。

比起其他語文嘅凸字，英文凸字非常複雜。就算係 UEB 未出現之前，英文凸字已經有幾個級別，第2級嘅凸字有好多簡寫，UEB 更加係用更多嘅點陣表示唔同嘅符號、格式化嘅轉變等等。

英文